**PROCEDURA**

**privind plata dividendelor aferente anilor 2017-2021 de către Moara Cibin S.A**

Urmare a Hotărârii nr.2 a Adunării Generale Ordinare a Actionarilor din data de 23 august 2022, Moara Cibin anunţă plata dividendelor aferente anilor 2017-2021, prin intermediul Depozitarului Central S.A. (,,Depozitarul Central") şi BRD - Groupe Societe Generale (,,BRD") - agentul de plata selectat - incepand cu data de 29 septembrie 2022 (,,Data platii"), către actionarii Moara Cibin S.A. înscrişi în Registrul Actionarilor ţinut de către Depozitarul Central S.A. la data de inregistrare 13 septembrie 2022 (,.Data de inregistrare"), ex-date 12 septembrie 2022(ex-date).

**Dividendul brut este de 0,1842 lei** pentru o acţiune, iar impozitul pe dividende aferent va fi reţinut la sursă în cotele prevăzute de lege.

**Modalitatea de plata a dividendelor**

**l. Prin Participanţi (Bănci Custode sau Brokeri): Persoane fizice şi juridice / alte entităţi care au cont deschis la Participant (intermediar participant la sistemul de compensare-decontare şi registru al Depozitarului Central):**

Pentru acţionarii persoane fizice, juridice sau alte entităţi, care la Data de înregistrare deţin acţiuni evidenţiate în Secţiunea II a Registrului Acţionarilor Moara Cibin S.A. în contul deschis la Participant, dividendele vor fi plătite automat prin virament bancar prin intermediul Depozitarului Central în conturile Participanţilor la Data plaţii.

Acţionarii nerezidenţi, care au cont deschis la Participant (Banca Custode sau Broker), care doresc aplicarea prevederilor mai favorabile ale unei Convenţii de evitare a dublei impuneri încheiate între România şi ţara lor de rezidenţă sau prevederile mai favorabile aplicabile fondurilor de pensii nerezidente (astfel cum sunt ele definite în legislaţia statului membru al Uniunii Europene sau în unul dintre statele Spaţiului Economic European), trebuie să depună prin intermediul Participantului certificatul de rezidentă fiscală pentru anul în care are loc plata dividendelor, în termen de valabilitate, în original sau copie legalizată, apostilat/supralegalizat, dacă este cazul, insoţită de traducere autorizată, precum şi detalii de contact pentru eventuale clarificări asupra certificatelor de rezidenţă fiscală (în cazul fondurilor de pensii nerezidente se vor depune şi documentele prevazute la pct. 2.2.1 din Anexa 1, referitoare la fondurile de pensii nerezidente):

-pâna la data de 26 septembrie 2022, la adresa Moara Cibin S.A. din Sibiu, şos. Alba Iulia nr.70, judetul Sibiu, în atenţia Departamentului Juridic. Menţionam că aplicarea Convenţiei de evitare a dublei impuneri sau a tratamentului fiscal mai favorabil aplicabil fondurilor de pensii nerezidente, în Data plăţii (plata automata) este condiţionată de primirea până la data de 26 septembrie 2022 a documentelor complete şi corecte şi a eventualelor clarificări solicitate. Moara Cibin nu este responsabilă de neaplicarea tratamentului fiscal mai favorabil menţionat mai sus, în lipsa prezentării în termenul mentionat a documentaţiei şi/sau a clarificărilor solicitate.

Astfel, în cazul acţionarilor nerezidenţi reprezentaţi printr-un Participant, Moara Cibin va reţine impozitul pe dividende din dividendul brut în cota standard în vigoare prevazută de Codul Fiscal Român dacă aceştia nu au transmis certificatul de rezidenţă fiscală (inclusiv documentele prevăzute la pct. 2.2.1 din Anexa 1, referitoare la fondurile de pensii nerezidente) şi eventualele clarificări solicitate până la data de 26 septembrie 2022.

**Nereţinerea impozitului pe dividende prin raportare la prevederile art. 43** din Codul Fiscal, acţionarilor, fonduri de investiţii fără personalitate juridică, încadrate astfel potrivit reglementarilor privind piaţa de capital din Romania, este condiţionată de primirea de către Moara Cibin (la adresa din Sibiu, şos. Alba Iulia nr.70, judetul Sibiu, in atenţia Departamentului Juridic) până la data 26 septembrie 2022 (pentru fondurile de investiţii care au cont deschis la Participant) a unei declaraţii pe proprie răspundere semnată de reprezentantul legal/persoana autorizată să reprezinte fondul de investiţii prin care se declară lipsa personalităţii juridice a fondului conform celor prevazute la pct. 2.2.2 din Anexa I.

Astfel, în cazul respectivelor fonduri de investitii, reprezentate printr-un Participant, Moara Cibin va reţine impozitul pe dividende din dividendul brut în cota standard în vigoare prevazută de Codul fiscal dacă acestea nu au transmis documentele prevăzute la pct. 2.2.2 din Anexa 1, referitoare la fondurile de investiţii fără personalitate juridică şi eventualele clarificări solicitate până la data de 26 septembrie 2022.

**2. Numai pentru plăţi prin virament bancar conform solicitărilor acţionarilor adresate direct Depozitarului Central**

Depozitarul Central oferă posibilitatea tuturor acţionarilor nereprezentaţi de Participanţi, să încaseze orice sumă de bani cuvenită prin virament bancar într-un cont bancar indiferent de emitentul care distribuie sumele de bani fiind valabil şi pentru distribuţiile viitoare până la notificare contrară. Pentru a beneficia de această modalitate de plată, acţionarii sunt invitaţi să se adreseze direct Depozitarului Central la numerele de telefon 021/408.58.41, 021/408.59.23 sau adresa de e-mail: [dividende@depozitarulcentral.ro](mailto:dividende@depozitarulcentral.ro)

**3. Prin intermediul agentului de plata-BRD Groupe Societe Generale**

1. **În numerar: numai pentru persoane fizice care nu au cont deschis la Participant, la ghişeele BRD, la orice unitate BRD**

Pentru acţionarii persoane fizice care nu se încadrează la punctul 1 şi 2, plata dividendelor se va face în numerar la ghişeele BRD, la orice unitate BRD.

Lista unităţilor BRD este disponibilă pe site-ul http://www.brd.ro/banca/retea-unitati.

Plăţile în numerar se vor realiza în limita sumelor stabilite în legislaţia aplicabilă.

**ii. Prin virament bancar: persoane fizice şi juridice/alte entităţi care nu au cont deschis la Participant**

**Acţionarii persoane fizice şi juridice/alte entităţi care doresc plata dividendelor prin transfer bancar pot solicita BRD plata prin virament bancar depunând formularul de cerere de plată dividende prin virament bancar însoţit de documentele suport menţionate în Anexa nr.1.**

Formularele de cereri de plata sunt disponibile pe site-ul http://www.brd.ro, putând fi solicitate şi de la orice agenţie BRD. Toate documentele suport prezentate la ghişeele bancare în copie simplă vor fi certificate pentru conformitate cu originalul.

Formularul de cerere de plată a dividendelor nete prin virament bancar împreună cu documentele suport solicitate conform celor prevăzute în Anexa nr. 1 pot fi transmise după cum urmează:

a) prezentate la ghişeele BRD începand cu data plaţii (29 septembrie 2022).

sau

b) trimise prin poştă, prin scrisoare recomandată, la adresa: "Directia Titluri - BRD METAV- Corp A2. str. Biharia nr. 67-77, sector 1, Bucureşti, Romania. În acesta situaţie documentele suport solicitate în anexa 1 în copie simplă vor fi transmise în copie legalizată.

**Pentru acţionarii nerezidenţi care aleg metodele de plată de la punctele 2 şi 3 (respectiv nu au cont deschis la Participant):**

Pentru plata prin virament bancar/ numerar în Data plaţii (29.09.2022) în cazul acţionarilor nerezidenţi care nu au cont deschis la Participant şi care doresc aplicarea prevederilor mai favorabile ale Convenţiei de evitare a dublei impuneri încheiate între Romania şi ţara lor de rezidenţă sau a prevederilor mai favorabile aplicabile fondurilor de pensii nerezidente (astfel cum sunt ele definite in legislaţia statului membru al Uniunii Europene sau în unul dintre statele Spaţiului Economic European), documentele fiscale trebuie receptionate până în data de 26 septembrie 2022 la sediul S.C.Moara Cibin S.A. din Sibiu, şos. Alba Iulia nr.70, judetul Sibiu, în atenţia Departamentului Juridic.

**Ulterior Datei plăţii**, BRD va efectua plata dividendelor nete în cel mult două zile lucrătoare de la data primirii de către BRD a cererii de plata prin virament bancar, însoţită de documentele suport complete şi corecte şi eventualele clarificări solicitate. Data creditării conturilor bancare ale acţionarilor depinde de circuitul interbancar şi de lantul de bănci corespondente.

**În situaţia în care documentele suport sunt emise într-o alta limbă decât limba română şi/sau emise de autorităţi străine, acestea trebuie depuse apostilate/supralegalizate, dacă este cazul, precum şi în traducere legalizată în limba română.**

**Titularul contului bancar în care se solicită transferul dividendelor nete poate fi doar acţionarul.**

**Comisioanele percepute de BRD şi Depozitarul Central pentru plata dividendelor nete în RON sunt suportate de S.C. Moara Cibin.**

Plata dividendelor nete cuvenite actionarilor S.C.Moara Cibin S.A. pentru exerciţiul financiar 2017-2021 este supusa prevederilor generale în materia prescripţiei, fiind prescrisă începand cu data de 29 septembrie 2025, respectiv în termen de 3 (trei) ani de la data de 29 septembrie 2022 (28 septembrie 2025 reprezentand ultima zi în care se mai efectuează plaţi de dividende aferente exerciţiului financiar 2017-2021).

BRD şi Depozitarul Central, după caz, îşi rezervă dreptul de a solicita acţionarului/împuternicitului acestuia documente suplimentare în urma analizării cererilor de plată a dividendelor Moara Cibin S.A. Informaţii suplimentare privind procedura de plată a dividendelor pot fi solicitate:

* La Agentul de plată BRD la adresa de e-mail: [titluri@brd.ro](mailto:titluri@brd.ro) sau la următoarele numere de telefon: +4 021 200 8372, +4 021 200 8387 sau+4 021 200 8385.
* La Depozitarul Central la adresa de e-mail: [dividende@depozitarulcentral.ro](mailto:dividende@depozitarulcentral.ro) sau la următoarele numere de telefon: +4 021 408 5856, +4 021 408 5923.

Pentru relaţii suplimentare privind plata dividendelor ne puteţi contacta la adresa de e-mail [office.sibiu@boromir.ro](mailto:office.sibiu@boromir.ro), tel.0269/229651, fax 0269/229650.

**Anexa nr. I-Documente suport pentru plata dividendelor**

**1. PLATI IN NUMERAR**

**1.1** În cazul persoanelor fizice rezidente care se prezintă personal la unităţile BRD, plata dividendelor se face în baza actului de identitate având înscris codul numeric personal (C.N.P.).

**1.2** În cazul persoanelor fizice nerezidente care se vor prezenta personal la unitatile BRD, plata dividendelor se face în baza documentului cu care se identifică acţionarul având înscrise date ce trebuie să corespundă cu cele cu care este înregistrat în evidenţele Depozitarului Central.

**1.3** În cazul persoanelor fizice având vârsta sub 14 ani, plata dividendelor se face reprezentantului legal în spetă tutorele/parintele minorului, în baza următoarelor documente: certificatul de nastere al acţionarului care trebuie si aibă inscris C.N.P.-ul + 1 fotocopie certificată pentru conformitate cu originalul (fotocopia se reţine), actul juridic ce institute tutela în cazul tutorelui care nu este unul dintre parinti + 1 fotocopie certificată pentru conformitate cu originalul (fotocopia se reţine) şi actul de identitate al tutorelui/parintelui+1fotocopie certificată pentru conformitate cu originalul (fotocopia se reţine).

**1.4** În cazul persoanelor fizice având instituită curatela, plata dividendelor se face prin curatorul respectivei persoane, în baza următoarelor documente: actul de identitate al acţionarului care trebuie să aibă înscris C.N.P.-ul + 1 fotocopie certificată pentru conformitate cu originalul (fotocopia se reţine), actul juridic ce instituie curatela + 1 fotocopie certificată pentru conformitate cu originalul (fotocopia se reţine) şi actul de identitate al curatorului + 1 fotocopie certificată pentru conformitate cu originalul (fotocopia se reţine).

**1.5** În cazul persoanelor fizice care nu se prezintă personal la ghişeu ci mandatează în acest sens o alta persoană, plata dividendelor se face împuternicitului respectivei persoane, în baza următoarelor documente: procură special autentificată la notariat care cuprinde împuternicirea de ridicare a dividendelor eliberată cu nu mai mult de 3 ani anteriori datei în care se efectuează plata, cu excepţia cazului în care împuternicirea are un termen de valabilitate mai mare de 3 ani şi este valabilă la data la care se efectuează plata + 1 fotocopie certificată pentru conformitate cu originalul (fotocopia se reţine) şi actul de identitate al împuternicitului + 1 fotocopie certificată pentru conformitate cu originalul (fotocopia se reţine).

**Documentele prezentate într-o limbă străină vor fi însoţite de traducerea legalizată în limba română, iar dacă sunt emise de o autoritate străină acestea trebuie si fie apostilate sau supralegalizate, după caz.**

**Notă: nu se procesează plăţi:**

- către moştenitorii acţionarilor, în baza certificatelor de moştenitor. Aceştia vor fi îndrumaţi către Depozitarul Central.

- către acţionarii al căror C.N.P. din actele prezentate la ghişeu nu concordă cu cel comunicat de Depozitarul Central, caz în care Deţinătorii nereprezentaţi de Participant vor fi îndrumaţi către Depozitarul Central.

**2. PLAŢI PRIN VIRAMENT BANCAR**

Acţionarii persoane fizice şi juridice/alte entităţi care doresc plata dividendelor prin transfer bancar pot solicita începand cu data plaţii (29 septembrie 2022) către BRD plata prin virament bancar pe baza formularului de ,,Cerere de plata dividende prin virament bancar" însotit de documentele suport:

***2.1*** *Acţionarii persoane fizice, personal sau prin reprezentant legal sau conventional*, vor prezenta formularul de mai sus, în care se vor preciza banca şi contul (cod IBAN) deschis pe numele acţionarului însotit de:

›› copia actului de identitate valabil în care să fie lizibil codul numeric personal - certificat de titular ,,conform cu originalul”

›› extras de cont sau un document eliberat de bancă (semnat şi ştampilat) prin care se confirmă existent contului pe numele acţionarului, cu precizarea codului IBAN, în original;

›› copia documentelor care atestă calitatea semnatarului cererii de reprezentant legal sau conventional, dacă este cazul - certificată de titular ,,conform cu originalul"

›› Persoanele fizice nerezidente care doresc invocarea şi aplicarea prevederilor mai favorabile ale Convenţiei de evitare a dublei impuneri încheiate între România şi ţara lor de rezidentă vor depune certificatul de rezidenţă fiscală, în termen de valabilitate (original sau copie legalizată, apostilat/supralegalizat, dacă este cazul, însoţit de traducerea autorizată în limba română) şi detalii de contact (recomandabil pentru eventuale clarificări suplimentare).

***2.2*** *Acţionarii persoane juridice/alte entităţi, prin reprezentant legal sau convenţional,* vor prezenta formularul de mai sus în care se precizează banca şi contul (cod IBAN) deschis pe numele acţionarului, însotit de:

›› copie a certificatului de înmatriculare - certificată de titular ,,conform cu originalul"

›› copie după documentul care atestă calitatea de reprezentant legal al societăţii (certificat constatator emis de registrul comerţului/entitatea echivalentă - pentru entităţile de naţionalitate străină) – certificate de titular ,,conform cu originalul";

›› copia documentelor care atestă calitatea de reprezentant conventional a semnatarului cererii, dacă este cazul- certificată de titular ,,conform cu originalul";

›› extras de cont sau un document eliberat de bancă (semnat şi ştampilat) prin care se confirmă existenţa contului pe numele titularului – persoan[ juridică, cu precizarea codului IBAN, în original;

›› persoanele juridice/ alte entităţi nerezidente, care doresc invocarea şi aplicarea prevederilor mai favorabile ale Convenţiei de evitare a dublei impuneri încheiate între România şi ţara lor de rezidenţă, vor depune certificatul de rezidenţă fiscală, în original sau copie legalizată, apostilat/supralegalizat. Dacă este cazul, însoţit de traducerea autorizată în limba română şi date de contact (necesare pentru eventuale clarificări suplimentare).

***2.2.1*** *În cazul* ***Fondurilor de pensii*** *şi:*

›› copie act de identitate al reprezentantului legal al societăţii de administrare a fondului, în termen de valabilitate - carte/buletin de identitate cu CNP pentru cetăţenii români sau paşaport cu număr de identificare pentru cetaţenii străini;

›› copie certificat constatator al societăţii de administrare a fondului/ alt document echivalent, nu mai vechi de 3 luni de zile, care să menţioneze reprezentantul legal al societaţii de administrare a fondului;

›› copie certificat înregistrare/ alt document echivalent pentru societatea de administrare a fondului;

›› copie decizie a autorităţii de reglementare care să ateste autorizarea societiţii de administrare a fondului şi a fondului de pensii;

›› în cazul fondurilor de pensii nerezidente: certificat de rezidenţă fiscală, în original sau în copie legalizată, apostilat/supralegalizat, dacă este cazul, însoţit de traducerea autorizată în limba română, o declaraţie pe proprie răspundere a reprezentantului legal al societăţii de administrare a fondului care să ateste că autorizarea societaţii de administrare a fondului şi a fondului de pensii este valabilă la data efectuării plăţii, dacă reprezintă fonduri de pensii astfel cum sunt ele definite în legislaţia statului membru al Uniunii Europene sau în unul dintre statele Spaţiului Economic European, şi dacă sunt disponibile, informaţii cu privire la site-ul oficial al autorităţii de reglementare din tara de origine unde poate fi verificat statutul de fond de pensii.

***2.2.2*** *În cazul* ***fondurilor de investiţii fără personalitate juridică încadrate astfel potrivit reglementarilor privind plata de capital din Romania*** *şi:*

›› o declaraţie pe proprie răspundere semnată de reprezentantul legal/persoana autorizată să reprezinte fondul de investiţii prin care se declară:

* tipul de fond de investiţii actionar al Moara Cibin SA (de ex. fond deschis de investiţii/fond închis de investitii)
* faptul că fondul nu are personalitate juridică
* datele de identificare ale acestui fond în calitate de acţionar al S.C. Moara Cibin SA, respectiv: codul unic de identificare/înregistrare, astfel cum este evidenţiat în Registrul Actionarilor S.C. Moara Cibin S.A. ţinut de către Depozitarul Central, denumirea completă a fondului de investiţii, număr de

înregistrare în Registrul ASF, număr şi data notificării ASF şi valabilitatea acesteia;

›› copie act de identitate al reprezentantului legal/persoanei autorizate să reprezinte fondul, în termen de valabilitate - carte/buletin de identitate cu CNP pentru cetăţenii români sau paşaport cu număr de identificare pentru cetăţenii străini;

›› copie document relevant din care să rezulte calitatea celui ce semnează declaraţia de reprezentant legal/ de persoană autorizată să reprezinte fondul.

**2.3** Documentele prezentate într-o limbă străină vor fi însoţite de traducerea legalizată în limba română, iar dacă sunt emise de o autoritate străină acestea trebuie să fie apostilate sau supralegalizate, după caz.

**Notă: nu se procesează plaţi:**

* în baza certificatelor de moştenitor
* către acţionarii al căror C.N.P. din actele prezentate la ghişeu nu concordă cu cel comunicat de Depozitarul Central, caz în care Deţinătorii nereprezentaţi de Participant se vor adresa Depozitarului Central.

**3. Acţiuni deţinute în coproprietate**

În cazul acţiunilor deţinute în coproprietate, plata dividendelor se va realiza conform următoarelor particularităţi:

**3.1** În cazul plăţilor prin virament bancar dividendele cuvenite coproprietarilor se vor vira în contul indicat de către toţi coproprietarii în baza solicitării comune adresate BRD.

**3.2** În cazul plăţilor în numerar, plăţile se vor face în numerar cu condiţia ca toţi coproprietarii să se prezinte la BRD, personal sau prin reprezentant legal şi/sau conventional şi să prezinte documentele prevazute mai sus pentru plăţile în numerar.

**3.3** În cazul plăţilor către cei care au cont deschis la Participant, dividendele cuvenite coproprietarilor vor fi virate Participantului ai cărui clienţi sunt.

**3.4** În situaţia în care coproprietarii solicită atât înregistrarea de către Depozitarul Central a transferului direct de proprietate asupra instrumentelor financiare ca efect al ieşirii din indiviziune, în conformitate cu Regimul juridic aplicabil, cât şi plata directă către fiecare dintre coproprietari conform numărului de instrumente dobândite în proprietate exclusivă, Depozitarul Central va bloca plata dividendelor, plata urmând a se realiza fiecărui fost coproprietar conform prezentei proceduri.

**4. Acţionari decedaţi**

În cazul în care în Registrul Acţionarilor la Data de înregistrare sunt incluse persoane decedate, dividendele urmează a se plati doar după solicitarea de către moştenitor(i) şi înregistrarea de către Depozitarul Central a transferului direct de proprietate asupra instrumentelor financiare ca efect al succesiunii, în conformitate cu Regimul juridic aplicabil.

Director General, Director Economic,

Poplacean Ioana Adeluta Ionus Carmen